**Timo Juhani Hiltunen** (s. 14. marraskuuta 1992 Kuopio) on suomalainen jääkiekkoilija, joka pelaa Ruotsin kolmanneksi korkeimmalla sarjatasolla Hockeyettan-joukkue Tranås AIF:ssä. Hän on pelipaikaltaan vasen laitahyökkääjä. Hiltunen laukoo oikealta. Häntä Mestis-joukkue Kajaanin Hokissa valmentaneen Jari Laukkasen mukaan Hiltunen on profiloitunut pelaajatyypiltään maalintekijäksi.

Ura
---

### Seuraura

Hiltunen on Kalevan Pallon kasvatti. Hän oli kaudella 2007–2008 C-nuorten SM-karsinnoissa joukkueensa paras pistemies, maalintekijä ja syöttäjä tehoilla 8+7=15. Hiltunen voitti myös tehoilla 14+10=24 koko C-nuorten SM-sarjan maalipörssin ja hän jakoi pistepörssin toisen sijan Ilvestä ja Tapparaa edustaneen Pyry Niemen sekä Kiekko-Vantaan Lauri Malmin kanssa edellään vain Kärppien Markus Korkiakoski. Kaudella 2010–2011 Hiltunen oli kymmennellä osumallaan KalPan A-nuorten kolmanneksi paras maalintekijä Juhani Heiskasen kanssa. Hän debytoi kauden aikana myös miesten peleissä pelattuaan yhden ottelun lainalla Mestis-joukkue Savonlinnan Pallokerhossa. Kaudella 2011–2012 Hiltunen oli tehoilla 17+20=37 KalPan A-nuorten toiseksi paras maalintekijä Henri Ikosen kanssa ja hän sijoittui sisäisessä pistepörssissä neljänneksi. Kaudella 2012–2013 Hiltunen oli tehoilla 6+29=35 joukkueen paras syöttäjä ja toiseksi paras pistemies Joona Harjaman jälkeen.

Kaudeksi 2013–2014 Hiltunen siirtyi vuoden mittaisella sopimuksella KalPan yhteistyöseuraan, Mestis-joukkue Kajaanin Hokkiin. Hänen varsinainen tulokaskautensa sarjassa toi 56 runkosarjaottelussa tehot 19+17=36 ja 12 playoff-ottelussa tehot 1+5=6. Hiltunen voitti runkosarjassa tulokkaiden piste- ja maalipörssin. Hänet valittiin Mestiksen marraskuun kuukauden tulokkaaksi. Hiltunen palkittiin kauden päätteeksi lopulta koko sarjan vuoden tulokkaana Petri Varis -palkinnolla. Toukokuussa 2014 hän palasi try-out -sopimuksella kasvattajaseuransa KalPan SM-liigajoukkueeseen. Vain runsas viikko myöhemmin Hiltusen tiedotettiin siirtyvän kaudeksi 2014–2015 jatkamaan Mestis-uraansa Mikkelin Jukureiden riveihin. Hän oli tehoilla 19+16=35 joukkueen toiseksi paras maalintekijä ja neljänneksi paras pistemies. Hiltunen jakoi koko Mestiksen maalipörssin seitsemännen sijan TuTon Aki Keinäsen ja JYP-Akatemian Topi Nättisen kanssa. Hän voitti kauden päätteeksi Mestiksen mestaruuden, kuten myös seuraavan kauden 2015–2016 päätteeksi.

Hiltunen palasi kaudeksi 2016–2017 vuoden mittaisella sopimuksella Kajaanin Hokkiin. Hän oli kymmenellä osumallaan joukkueen toiseksi paras maalintekijä Niklas Näpin ja Christoffer Seppelinin kanssa. Kaudeksi 2017–2018 Hiltunen siirtyi jatkamaan Mestis-pelejään Jokipoikiin.

Kaudeksi 2018–2019 Hiltunen siirtyi vuoden mittaisella sopimuksella monikansallisen Erste Ligan itävaltalaisjoukkue Vienna Capitals Silveriin. Hän teki miesten pääsarjadebyyttinsä runkosarjan avauskierroksella 9. syyskuuta 2018 vieraissa unkarilaista HK Budapestiä vastaan. Hiltunen teki ottelussa myös ensimmäisen pääsarjamaalinsa ylivoimalla, joka jäi Capitalsin 3–5-voittoon päättyneen ottelun voittomaaliksi. Hän sai myös syöttöpisteen Alexander Maxan tekemään maaliin. Hiltunen keräsi myös 2+10-minuutin jäähyn laitataklauksesta. 30. marraskuuta 2018 ottelussa unkarilaista Dunaújvárosi Acélbikákia vastaan hän onnistui tekemään pääsarjauransa ensimmäisen kypärätempun. Hiltusen ensimmäinen osuma syntyi ylivoimalla. Hän sai Capitalsin 11–4-murskavoittoon päättyneessä ottelussa myös syöttöpisteen Patrick Antalin tekemään maaliin. Hiltunen voitti lopulta joukkueen sisäisen piste- ja syöttöpörssin tehoilla 21+26=47.

Hiltunen siirtyi kaudeksi 2019–2020 vuoden mittaisella sopimuksella Valko-Venäjän Ekstraligan H’K Njoman Hrodnaan. Hän oli tehoilla 19+20=39 joukkueen paras maalintekijä ja kolmanneksi paras pistemies. Hiltunen sijoittui koko liigan malipörssissä neljänneksi ja hän jakoi pistepörssin kymmenennen sijan Junost Minskin Denis Tsyganovin kanssa. Hiltunen voitti kauden päätteeksi pronssia. Hän jakoi myös tehoilla 7+2=9 koko Valko-Venäjän Cupin maalipörssin voiton HK Dinamo-Maladetšnan Stanislav Kutškinin kanssa, kuten myös tehotilaston voiton lukemalla +7. Hiltunen oli myös Njomanin paras pistemies. Hän osallistui joukkueen kanssa myös Continental Cupiin.

Marraskuussa 2020 Hiltunen siirtyi loppukauden 2020–2021 kattavalla sopimuksella Puolan Polska Hokej Ligan Podhale Nowy Targiin oltuaan alkukauden ilman sopimusta. Kaudeksi 2021–2022 hän siirtyi samassa sarjassa pelaavaan STS Sanokiin. Hiltunen jäi kuudessa pelaamassaan ottelussa ilman tehopisteitä, kunnes marraskuussa 2021 hän siirtyi Ruotsin kolmanneksi korkeimmalla sarjatasolla Hockeyettan-joukkue Tranås AIF:ään.

### Maajoukkueura

Hiltunen pelasi alle 18-vuotiaiden Ivan Hlinkan muistoturnauksessa vuonna 2009. Hän edusti myös Suomen alle 17-vuotiaiden maajoukkuetta Euroopan nuorten olympiafestivaaleilla vuonna 2009, jolloin Hiltunen voitti pronssia. Yhteensä hän on pelannut 30 poikien maaottelua.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2009–2010 | KalPa | A-SM | 32 | 3 | 5 | 8 | 0 | 1 | 0 | 0 | 0 | 0 |
| 2010–2011 | KalPa | A-SM | 37 | 10 | 9 | 19 | 14 | – | – | – | – | – |
|  | SaPKo | Mestis | 1 | 0 | 0 | 0 | 0 | – | – | – | – | – |
| 2011–2012 | KalPa | A-SM | 47 | 17 | 20 | 37 | 14 | 9 | 4 | 2 | 6 | 0 |
| 2012–2013 | KalPa | A-SM | 45 | 6 | 29 | 35 | 14 | 3 | 0 | 2 | 2 | 0 |
| 2013–2014 | Hokki | Mestis | 56 | 19 | 17 | 36 | 6 | 12 | 1 | 5 | 6 | 2 |
| 2014–2015 | Jukurit | Mestis | 55 | 19 | 16 | 35 | 22 | 12 | 1 | 4 | 5 | 2 |
| 2015–2016 | Jukurit | Mestis | 40 | 12 | 12 | 24 | 16 | 16 | 2 | 4 | 6 | 12 |
| 2016–2017 | Hokki | Mestis | 44 | 10 | 12 | 22 | 6 | – | – | – | – | – |
| 2017–2018 | Jokipojat | Mestis | 49 | 13 | 9 | 22 | 10 | 9 | 2 | 1 | 3 | 2 |
| 2018–2019 | Vienna Capitals Silver | Erste Liga | 52 | 21 | 26 | 47 | 77 | 4 | 0 | 0 | 0 | 6 |
| 2019–2020 | H’K Njoman Hrodna | BXL | 58 | 19 | 20 | 39 | 4 | 11 | 3 | 2 | 5 | 0 |
| 2020–2021 | Podhale Nowy Targ | Puola | 18 | 5 | 6 | 11 | 14 | 4 | 0 | 2 | 2 | 0 |
| 2021–2022 | STS Sanok | Puola | 6 | 0 | 0 | 0 | 0 | – | – | – | – | – |
|  | Tranås AIF | Ruotsi I |  |  |  |  |  |  |  |  |  |  |
| 6 kautta | yhteensä | Mestis | 245 | 73 | 66 | 139 | 60 | 57 | 6 | 17 | 23 | 20 |
| 2 kautta | yhteensä | Puola | 24 | 5 | 6 | 11 | 14 | 4 | 0 | 2 | 2 | 0 |
| 1 kausi | yhteensä | BXL | 58 | 19 | 20 | 39 | 4 | 11 | 3 | 2 | 5 | 0 |
| 1 kausi | yhteensä | Erste Liga | 52 | 21 | 26 | 47 | 77 | 4 | 0 | 0 | 0 | 6 |

Lähteet
-------

* Timo Hiltunen The Internet Hockey Databasessa (englanniksi)
* Timo Hiltunen Eurohockey-sivustolla (englanniksi)
* Timo Hiltunen *Elite Prospects*. Everysport Media Group AB.  (englanniksi)

### Viitteet

1. 1 2  "Poikamaiset virheet ovat jääneet pois" *hokki.fi*.  7.12.2016. Hokki Kainuu. Viitattu 24.11.2020.
2. ↑  Hiltunen Timo Juhani *ersteliga.hu*. Erste Liga. Viitattu 24.11.2020. (unkariksi)
3. 1 2 3 4 5 6  Timo Hiltunen *Elite Prospects*. Everysport Media Group AB.  (englanniksi)
4. ↑  Elite Prospects - KalPa U16 *eliteprospects.com*. Everysport Media Group AB. Viitattu 24.11.2020. (englanniksi)
5. ↑  Elite Prospects - U16 SM-sarja Stats 2007-2008 *eliteprospects.com*. Everysport Media Group AB. Viitattu 24.11.2020. (englanniksi)
6. ↑  Elite Prospects - KalPa U20 *eliteprospects.com*. Everysport Media Group AB. Viitattu 24.11.2020. (englanniksi)
7. ↑  Elite Prospects - KalPa U20 *eliteprospects.com*. Everysport Media Group AB. Viitattu 24.11.2020. (englanniksi)
8. ↑  Elite Prospects - KalPa U20 *eliteprospects.com*. Everysport Media Group AB. Viitattu 24.11.2020. (englanniksi)
9. ↑  Oittinen, Katja: Kuusivuori Hokin valmennukseen ja Hiltunen hyökkäykseen *yle.fi*.  20.6.2013. Yleisradio Oy. Viitattu 24.11.2020.
10. ↑  KalPalle testimiehiä Mestiksestä *Jatkoaika.com*.  12.5.2014. Jatkoaika r.y. Viitattu 24.11.2020.
11. ↑  Jukurit julkaisi joukkueensa rungon *Jatkoaika.com*.  21.5.2014. Jatkoaika. Viitattu 24.11.2020.
12. ↑  Elite Prospects - Jukurit *eliteprospects.com*. Everysport Media Group AB. Viitattu 24.11.2020. (englanniksi)
13. ↑  Elite Prospects - Mestis Stats 2014-2015 *eliteprospects.com*. Everysport Media Group AB. Viitattu 24.11.2020. (englanniksi)
14. ↑  Hokille paluumuuttajia ja uusi nimi hyökkäykseen - Hiltunen ja Kouvalainen Kajaaniin *Jatkoaika.com*.  20.5.2016. Jatkoaika r.y. Viitattu 24.11.2020.
15. ↑  Elite Prospects - Hokki *eliteprospects.com*. Everysport Media Group AB. Viitattu 24.11.2020. (englanniksi)
16. ↑  Jokipojat julkaisi runkonsa – Hiltunen Kajaanista hyökkäykseen *Jatkoaika.com*.  20.5.2016. Jatkoaika r.y. Viitattu 24.11.2020.
17. ↑  Jokipoikien Timo Hiltunen siirtyy Itävaltaan Vienna Capitalsin riveihin *karjalainen.fi*.  27.7.2018. Sanomalehti Karjalainen Oy. Viitattu 24.11.2020.
18. ↑  Erste Liga *ersteliga.hu*.  9.9.2018. Erste Liga. Viitattu 24.11.2020. (unkariksi)
19. ↑  Erste Liga *ersteliga.hu*.  30.11.2018. Erste Liga. Viitattu 24.11.2020. (unkariksi)
20. ↑  Elite Prospects - Vienna Capitals Silver *eliteprospects.com*. Everysport Media Group AB. Viitattu 24.11.2020. (englanniksi)
21. ↑  ХК «Неман» Гродно *vk.com*.  5.7.2019. ХК «Неман» Гродно. Viitattu 24.11.2020. (venäjäksi)
22. ↑  Elite Prospects - Belarus Stats 2019-2020 *eliteprospects.com*. Everysport Media Group AB. Viitattu 24.11.2020. (englanniksi)
23. ↑  Elite Prospects - Belarus Cup Stats 2019-2020 *eliteprospects.com*. Everysport Media Group AB. Viitattu 24.11.2020. (englanniksi)
24. ↑  Timo Hiltunen wzmacnia Podhale! *podhalenowytarg.pl*.  23.11.2020. Klub Hokejowy Podhale Nowy Targ S.A. Viitattu 24.11.2020. (puolaksi)
25. ↑  Z "Szarotek" do STS-u. Hiltunen wzmacnia sanoczan *Hokej.Net*.  14.6.2021. Hokej.Net. Viitattu 8.11.2021. (puolaksi)
26. ↑  Poängstark finsk forward klar *hockeyettan.se*.  7.11.2021. Hockeyettan. Viitattu 8.11.2021. (ruotsiksi)
27. ↑  2009 U18 Memorial of Ivan Hlinka *HockeySlovakia.sk*. Slovenský zväz ľadového hokeja. Viitattu 24.11.2020. (slovakiksi)